Molotov–Ribbentrop-sopimus
MOLOTOV–RIBBENTROP-SOPIMUS 1939 

Saksan ja Neuvostoliiton välinen hyökkäämättömyyssopimus 

I pykälä 

Sopimuspuolet sitoutuvat olemaan ryhtymättä minkäänlaiseen hyökkäykseen toinen toistaan vastaan. 

II pykälä 

Sopimuspuolet sitoutuvat siihen, että kumpikin pidättäytyy avustamasta kolmatta valtaa, joka mahdollisesti hyökkää jommankumman kimppuun. 

III pykälä 

Sopimuspuolet sitoutuvat ylläpitämään kosketusta ja neuvottelemaan kaikista molempia valtioita koskevista asioista. 

IV pykälä 

Sopimuspuolet sitoutuvat olemaan osallistumatta minkäänlaiseen valtaryhmitykseen, joka on suunnattu jompaakumpaa sopimuspuolta vastaan. 

V pykälä 

Sovitaan tämän sopimuksen mahdollisesti antaessa aihetta erimielisyyksiin, siitä, että tällainen erimielisyys alistetaan välitysmenetelmän ratkaisuun, ellei sitä ystävällisillä neuvotteluilla voida saada sovituksi. 

VI pykälä 

Säädetään, että tämä sopimus tulee voimaan 10 vuodeksi, minkä jälkeen se jää voimaan viideksi vuodeksi kerrallaan ellei sitä yhden vuoden irtisanomisaikaa noudattaen ole irtisanottu. 

VII pykälä 

Sopimus tulee voimaan heti ja on ratifioitava mahdollisimman pian ja ratifioimiskappaleet vaihdettava Berlinissä. 

Laadittu kahtena alkuperäistekstinä saksan ja venäjän kielellä. 

Moskovassa 23. elokuuta 1939. 

Saksan Valtakunnanhallituksen puolesta
v. Ribbentrop 

SNTL:n Hallituksen valtuuttamana
W. Molotov

Natsi-Saksa